CELEX: 32010R0879
Language: mt
Date: 2010-10-06 00:00:00
Title: Regolament tal-Kummissjoni (UE) Nru 879/2010 tas- 6 ta’ Ottubru 2010 li jemenda r-Regolament (KE) Nru 554/2008 fir-rigward tal-kontenut minimu ta’ 6-fitasi (Quantum Phytase) bħala addittiv tal-għalf għat-tiġieġ li jbidu  Test b’relevanza għaż-ŻEE

7.10.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 264/7
            
         REGOLAMENT TAL-KUMMISSJONI (UE) Nru 879/2010
   tas-6 ta’ Ottubru 2010
   li jemenda r-Regolament (KE) Nru 554/2008 fir-rigward tal-kontenut minimu ta’ 6-fitasi (Quantum Phytase) bħala addittiv tal-għalf għat-tiġieġ li jbidu
   (Test b’relevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta’ Settembru 2003 fuq l-additivi għall-użu fl-għalf tal-annimali (1), u b’mod partikolari l-Artikolu 13(3) tiegħu,
   Billi:
   
               (1)
            
            
               L-użu ta’ 6-fitasi (KE 3.1.3.26) (Quantum Phytase) bħala addittiv tal-għalf għat-tiġieġ għat-tismin, it-tiġieġ li jbidu, il-papri għat-tismin, id-dundjani għat-tismin u l-ħnienes miftuma ġie awtorizzat għal 10 snin permezz tar-Regolament tal-Kummissjoni (KE) Nru 554/2008 tas-17 ta’ Ġunju 2008 rigward l-awtorizzazzjoni ta’ 6-phytase (KE 3.1.3.26) (Quantum Phytase) bħala addittiv fl-għalf (2).
            
         
               (2)
            
            
               Skont l-Artikolu 13(3) tar-Regolament (KE) Nru 1831/2003, id-detentur tal-awtorizzazzjoni ressaq applikazzjoni li permezz tagħha talab li jinbidlu l-kundizzjonijiet tal-awtorizzazzjoni ta’ dak l-addittiv tal-għalf għal meta jintuża mat-tiġieġ li jbidu billi titnaqqas id-doża minima rakkomandata ta’ 6-fitasi (KE 3.1.3.26) (Quantum Phytase) minn 2 000 FTU/kg għal 250 FTU/kg. Dik l-applikazzjoni kellha magħha d-dejta rilevanti li ssostni t-talba biex isseħħ il-bidla.
            
         
               (3)
            
            
               L-Awtorità Ewropea dwar is-Sikurezza tal-Ikel, fl-opinjoni tagħha tal-10 ta’ Marzu 2010, ikkonkludiet li l-addittiv 6-fitasi (KE 3.1.3.26) (Quantum Phytase) huwa effikaċi fit-tiġieġ li jbidu fid-doża minima mitluba ta’ 250 FTU/kg tal-għalf komplet (3).
            
         
               (4)
            
            
               Il-kundizzjonijiet stipulati fl-Artikolu 5 tar-Regolament (KE) Nru 1831/2003 huma ssodisfati.
            
         
               (5)
            
            
               Ir-Regolament (KE) Nru 554/2008 għandu, għaldaqstant, jiġi emendat skont dan.
            
         
               (6)
            
            
               Il-miżuri stipulati f’dan ir-Regolament huma konformi mal-opinjoni tal-Kumitat Permanenti dwar il-Katina tal-Ikel u s-Saħħa tal-Annimali,
            
         ADOTTAT DAN IR-REGOLAMENT:
   Artikolu 1
   L-Anness tar-Regolament (KE) Nru 554/2008 jeħodlu postu t-test fl-Anness ta’ dan ir-Regolament.
   Artikolu 2
   Dan ir-Regolament għandu jidħol fis-seħħ fl-għoxrin jum minn meta jiġi ppubblikat f’Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-6 ta’ Ottubru 2010.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 268, 18.10.2003, p. 29.
   
      (2)  ĠU L 158, 18.6.2008, p. 14.
   
      (3)  Il-Ġurnal tal-EFSA 2010; 8(3):1550.
   
      ANNESS
      
         
                     Numru tal-identifikazzjoni tal-Additiv
                  
                  
                     Isem id-detentur tal-awtorizzazzjoni
                  
                  
                     Addittiv
                     (Isem kummerċjali)
                  
                  
                     Kompożizzjoni, formula kimika, deskrizzjoni, metodu analitiku
                  
                  
                     Speċi jew kategorija tal-annimal
                  
                  
                     Età massima
                  
                  
                     Kontenut minimu
                  
                  
                     Kontenut massimu
                  
                  
                     Dispożizzjonijiet oħra
                  
                  
                     Tmiem il-perjodu ta’ awtorizzazzjoni
                  
               
                     Unitajiet ta’ attività/kg ta’ għalf sħiħ b’kontenut ta’ umdità ta’ 12 %
                  
               
                     
                        Kategorija ta’ addittivi żootekniċi. Grupp funzjonali: sustanzi li jsaħħu d-diġestibilità
                     
                  
               
                     “4a5
                  
                  
                     AB Enzyme GmbH
                  
                  
                     6-fitasi
                     KE 3.1.3.26
                     (Quantum Phytase 2500 D
                     Quantum Phytase 5000 L)
                  
                  
                     
                                  
                              
                              
                                 
                                    Kompożizzjoni tal-addittiv
                                 
                                 Preparazzjoni ta’ 6-fitasi prodotta minn Pichia pastoris (DSM 15927) b’attività massima ta’:
                                 
                                              
                                          
                                          
                                             Forma solida: 2 500  FTU (1)/g
                                          
                                       
                                              
                                          
                                          
                                             Forma likwida: 5 000  FTU/ml
                                          
                                       
                           
                                  
                              
                              
                                 
                                    Karatterizzazzjoni tas-sustanza attiva
                                 
                                 6-fitasi prodott minn Pichia pastoris DSM 15927)
                                 
                              
                           
                                  
                              
                              
                                 
                                    Metodu analitiku
                                     (2)
                                 
                                 Metodu kolorimetriku bbażat fuq ir-reazzjoni tal-vanadomolibdat fuq fosfat organiku prodott b’reazzjoni fuq filat li fih sottostrat (fosfat tas-sodju) b’pH 5,5 u 37 °C
                              
                           
                  
                     Tiġieġ għat-tismin
                  
                  
                     —
                  
                  
                     500  FTU
                  
                  
                     —
                  
                  
                     
                                 1.
                              
                              
                                 Fl-istruzzjonijiet għall-użu tal-addittiv u l-pretaħlita, indika t-temperatura għall-ħżin, kemm jista’ jdum il-ħżin, u l-istabbiltà għall-pelleting
                              
                           
                                 2.
                              
                              
                                 Doża rakkomandata għal kull kilogramm ta’ għalf komplet
                                 
                                             —
                                          
                                          
                                             tiġieġ għat-tismin: 500-2 500  FTU;
                                          
                                       
                                             —
                                          
                                          
                                             tiġieġ li jbidu: 250 FTU;
                                          
                                       
                                             —
                                          
                                          
                                             papri għat-tismin: 250-2 000  FTU;
                                          
                                       
                                             —
                                          
                                          
                                             dundjani għat-tismin: 1 000 -2 700  FTU;
                                          
                                       
                                             —
                                          
                                          
                                             ħnienes (miftuma): 100-2 500  FTU.
                                          
                                       
                           
                                 3.
                              
                              
                                 Għall-użu f’għalf kompost li fih aktar minn 0,25 % fosfru li huwa marbut mal-fitin.
                              
                           
                                 4.
                              
                              
                                 Għall-użu fi ħnienes miftuma sa madwar 35 kg.
                              
                           
                                 5.
                              
                              
                                 Għas-sikurezza: protezzjoni għan-nifs, nuċċalijiet u ngwanti għandhom jintużaw waqt l-immaniġġjar.
                              
                           
                  
                     8.7.2018
                  
               
                     Tiġieġ li jbidu
                  
                  
                     —
                  
                  
                     250  FTU
                  
                  
                     —
                  
               
                     Papri għat-tismin
                  
                  
                     —
                  
                  
                     250  FTU
                  
                  
                     —
                  
               
                     Dundjani għat-tismin
                  
                  
                     —
                  
                  
                     1 000  FTU
                  
                  
                     —
                  
               
                     Ħnienes
                     (miftuma)
                  
                  
                     —
                  
                  
                     100  FTU
                  
                  
                     —
                  
               
      
         (1)  1 FTU huwa l-ammont ta’ enzima li jillibera 1 mikromol ta’ fosfat inorganiku kull minuta minn fitat tas-sodju f’pH 5,5 u 37 °C.
      
         (2)  Id-dettalji tal-metodi analitiċi huma disponibbli fl-indirizz li ġej tal-Laboratorju Referenzjarju Komunitarju: www.irmm.jrc.be/crl-feed-additives”